

U našoj školi u školskoj 2014./2015. godini po prvi put se planira provedba CAP programa.

**CAP (Child Assault Prevention) program prevencije zlostavljanja djece**

**Provodi se na inicijativu Udruge roditelja „Korak po korak“.**

**CAP program jedan je od najstarijih i najkvalitetnijih programa primarne prevencije zlostavljanja djece u svijetu, koji Udruga provodi u Hrvatskoj od 2000. godine uz podršku Ministarstva znanosti, obrazovanja i športa.**

**Osnovni CAP program namijenjen je djeci od 6. do 12. godine, a izvodi ga tim od 3 osobe.**

CAP tim koji će provoditi program u našoj školi čine:

* Nada Meštrović, defektolog i socijalni pedagog
* Vera Šušić, psiholog
* Kristina Kristić Atlagić, pedagog

**CAP se bazira na filozofiji ojačavanja i osposobljavanja:**

1. informiranjem djece i njihove zajednice na koje bi sve načine mogli identificirati i spriječiti zlostavljanje

2. smanjivanjem dječje bespomoćnosti i zavisnosti

3. povećavanjem izvora koji bi djeci mogli pružiti podršku i pomoć

**CAP program sastoji se od tri dijela:**

1. predavanja za odrasle:

a. osoblje

b. roditelje

2. radionica za djecu

3. vrijeme za razgovor s djecom nakon radionice

            **Ciljevi predavanja za roditelje i cjelokupno osoblje škole su:**

- educirati odrasle o problemu zlostavljanja djece

- educirati odrasle o važnosti osposobljavanja djece u mnogim područjima njihovog života

- razviti učinkovit sustav potpore djeci

- pružiti odraslima informacije o izvorima podrške i poučiti ih vještinama koje će im pomoći prilikom pružanja pomoći djeci,

- promicati ulogu roditelja i učitelja u prevenciji zlostavljanja djece

- pružiti informacije vezane uz zakonske obveze o prijavljivanju zlostavljanja djece

            **Koristi od CAP programa za djecu:**

-  informira djecu o potencijalno opasnim situacijama da bi ih znala prepoznati i da bi ih se manje plašila

- poučava ih njihovim pravima da bi se mogla boriti za njih

- naglašava 3 glavne strategije kojima im nastoji pomoći da obrane svoja prava:

· siguran nastup i postavljanje

· podrška vršnjaka

· povjeravanje odrasloj osobi u koju dijete ima povjerenja

**VREMENIK PROVEDBE CAP PROGRAMA**

**9. siječnja 2015.** Predavanje za osoblje Škole u 8:00 sati

**14. siječnja 2015.** Predavanje za roditelje u 17:30 sati

**od 19. do 22. Siječnja 2015.**  Radionica za djecu – 3.a, 3.b, 3.c, 3.d

*Izvor:* ***Udruge roditelja „Korak po korak“***